एक्ट्रेस शबाना आजमी की मां शौकत आजमी का 93 साल की उम्र में निधन  
शौकत आजमी का निधन
जावेद अख्तर ने दी जानकारी
93 साल की उम्र में हुआ निधन
वरिष्ठ अभिनेत्री और शबाना आजमी (Shabana Azmi) की मां शौकत आजमी (Shaukat Azmi) का शुक्रवार शाम यहां आयु संबंधी बीमारी के चलते निधन हो गया. वह 93 वर्ष की थीं. शौकत के दामाद तथा मशहूर गीतकार जावेद अख्तर (Javed Akhtar) ने उनके निधन की जानकारी दी. उनको शनिवार दोपहर सुपुर्द ए खाक किया जाएगा. जावेद अख्तर ने  बताया, "वह 93 वर्ष की थीं और कई स्वास्थ्य संबंधी दिक्कतों से गुजर रही थीं. उन्हें कोकिलाबेन धीरुभाई अंबानी अस्पताल में भर्ती कराया गया. कुछ दिनों के लिये उन्हें आईसीयू में भी रखा गया."

Heartfelt condolences to @AzmiShabana@Javedakhtarjadu and their family at losing the ‘chhaya' of Shaukat Aapa. She was kind, had a big heart and radiated an intellect that pierces to your soul.
A giant tree has fallen! pic.twitter.com/NIpGYWnuUO

अमेरिका यात्रा पर गए जावेद अख्तर (Javed Akhtar) ने कहा, "अंत में उन्हें घर लाया गया. वह अपने कमरे में रहना चाहती थीं, वह एक-दो दिन उसी में रुकी और फिर उनका निधन हो गया. शबाना मुंबई में हैं." शौकत के पति कैफी आजमी मशहूर शायर और गीतकार थे. वह और उनके पति भाकपा के सांस्कृतिक मंचों, ''इंडियन पीपुल्स थियेटर एसोसिएशन'' और ''प्रोग्रेसिव राइटर्स एसोसिएशन'' के जाने-माने नाम थे.
शबाना आजमी (Shabana Azmi) के अलावा शौकत आजमी (Shaukat Azmi) का एक बेटा बाबा आजमी हैं. शौकत आजमी के नाम से भी जानी जाने वाली कैफी ने "बाजार", "उमराव जान" और मीरा नायर की ऑस्कर नामित फिल्म "सलाम बॉम्बे!" में अभिनय किया था.